b'\n_START_ARTICLE_\nGoogle Code\n_START_SECTION_\nGoogle App Engine\n_START_PARAGRAPH_\nJe del projekta Google Code, ki nudi orodja izklju\xc4\x8dno za razvijanje spletnih aplikacij (web apps). Omogo\xc4\x8da hiter razvoj ter gostovanje spletnih aplikacij na infrastrukturi podjetja, kar pomeni, da ni potrebno skrbeti za varnostne kopije, sej za to Google posrkbi kar sam. Preko sistema za upravljanje je mogo\xc4\x8de kadarkoli onemogo\xc4\x8diti, izbrisati ali dodati spletno aplikacijo, vendar je maksimalno \xc5\xa1tevilo le-teh za posameznega uporabnika 10. Trenutno Google App Engine podpira dve aplikacijski okolji: Java ter Python, spletne predloge pa lahko vsebujejo tudi HTML, JavaScript ter AJAX.\n_START_SECTION_\nGoogle App Engine za podjetja (Google App Engine for Business)\n_START_PARAGRAPH_\nJe novost pri Google-u in slu\xc5\xbei za razvoj poslovnih aplikacij, ki podobno kot pri orodju Google App Engine, te\xc4\x8dejo na Google-ovih sistemih, le da proti pla\xc4\x8dilu ponujajo \xc5\xa1e ve\xc4\x8djo fleksibilnost in veliko ve\xc4\x8djo zanesljivost. Trenutno je orodje \xc5\xa1e v fazi razvoja, razvijalci pa obljubljajo \xc5\xa1e dodatne funkcionalnosti (gostovanje SQL baz, SSL enkripcijo in dostop do naprednih Google-ovih storitev).\n_START_SECTION_\nProject hosting\n_START_PARAGRAPH_\nNa voljo je tudi brezpla\xc4\x8dno gostovanje odprtokodnih projektov (do 2 gigabajta), v katero je vklju\xc4\x8dena tudi podpora za nadzor revizij (Subversion ter Mercurial). Objavljen projekt, ki ni odprtokoden, bo odstranjen s strani Google-a. Integrirano orodje omogo\xc4\x8da brskanje in hiter pregled prispevkov izvorne kode, ima pa tudi mo\xc5\xbenost ustvarjanja dokumentacije s pomo\xc4\x8djo orodja Wiki. Vsako datoteko, ki je del dolo\xc4\x8denega projekta, lahko prenesete tudi na ra\xc4\x8dunalnik. Vsak uporabnik lahko ima aktivnih najve\xc4\x8d 25 projektov. Vsak uporabnik ima mo\xc5\xbenost iskanja po \xc5\xbee obstoje\xc4\x8dih projektih, prebiranja dokumentacije, brskanje po izvorni kodi, pregled verzij izvorne kode in interakcije z ostalimi uporabniki ali razvijalci dolo\xc4\x8denega projekta (objava hro\xc5\xa1\xc4\x8dev, predlogov, idej,...)\n_START_SECTION_\nGoogle Web Toolkit\n_START_PARAGRAPH_\nJe skupina razvojnih orodij, ki uporabniku omogo\xc4\x8dajo razvoj visoko zmogljivih odjemalec-stre\xc5\xbenik aplikacij, ki te\xc4\x8dejo v brskalniku. Del Google Web Toolkita so: GWT SDK, Speed Tracer, vti\xc4\x8dnik za Eclipse ter GWT Designer. Orodja omogo\xc4\x8dajo razvoj AJAX aplikacij v programskem jeziku Java ter prevod v visoko optimizirano JavaScript kodo, ki te\xc4\x8de v brskalniku na ra\xc4\x8dunalniku ter tudi na mobilnih napravah z name\xc5\xa1\xc4\x8denim operacijskim sistemom Android ter na iPhone-ih.'